# data[].attributes.body
Lillkapsa steik ehk lillkapsas lillkapsaga.

Kuumuta ahi 210 °C.

Lõika lillkapsas 2,5 cm paksusteks steikideks. Laota ahjupannile,  pintselda mõlemalt poolt oliiviõliga ja maitsesta soola-pipraga. Küpseta umbes 35 minutit, kuni lillkapsas on pehme ja kenasti kuldne, pööra poole küpsetamise ajal ümber.

Ühest lillkapsast saad 2 viisakat steiki, ülejäänud lahtised õisikud keeda vähese keeva veega potis pehmeks, lisa maitseained, roheka värvuse jaoks spinatit (mul oli külmutatud variant) ja panin kreeka jogurtit 2 suurt supilusikat lisaks, enne kui hakkasin saumiksriga püreestama.

Ahjus samal ajal röstisid ka kikerherned (konserveeritud varianti kasutasin). Lisasin need serveerimisel.

Hapukust annab juurde palsamiäädikas ja soovikorral lisa riivitud parmesani.

# data[].attributes.body
Magus amps. Külmutatud banaan jogurtis * maitseb nagu jäätis.

Haki 2 banaani u sõrmejämedusteks viiludeks. Kasta viilud tummise jogurti sisse (maitse vali oma äranägemise järgi). Säti alusele küpsetuspaber ning laota jogurtised banaaniviilud peale. Pane sügavkülma.

Kui banaan on läbi külmunud, pane mingisse karpi ja kui tuleb magusaisu, siis saab sügavkülma sahtlist nosimas käia.

# data[].attributes.body
300g kana hakkliha

Suur peotäis värskeid nõgeseid

1 väiksem sibul

1 küüslauguküüs

½ teelusikat soola

Maitse järgi musta purustatud pipart

1 muna

3 supilusikat kodujuustu

Jahu või riivsaia paneerimiseks

Õli praadimiseks

Haki nõgesed ja sibul. Lisa kõik koostisosad kaussi sega korralikult läbi. Veereta parajad peosuurused pallid, vajuta natuke lapikuks ja paneeri kergelt jahust/riivsaiast läbi. Prae pannil.

# data[].attributes.body
Keel tarrendis Toscana moodi

retsept Pille Endeni & Maire Suitsu (mu lemmikautorid) raamatust "Tarretatud piduroad". 2007

Kindlusta end jrg mandiga:

1 kg keedetud loomakeel

1 dl peenestatud petersell

1 dl päikesekuivatatud tomatid õlis

1 dl kivideta oliivid (musti ja/või rohelisi)

0,5 dl väikesed kapparid (minipurgis müüakse)

8 tl želatiin

2 Knorri kanaleemekuubik

7 dl vett

purustatud musta pipar

toidukile

Vooderda ca 1,2 liitrine pikliku mahuga vorm toidukilega. Vali pigem madalam vorm (kui on valikda). Lase valminud kanaleemel jahtuda, riisu rasv, kurna. Võta suurem kauss, kuhu lisa:

väikesteks kuubikuteks lõigatud keel

peenestatult 1)ürdid 2)päikesetomatid, 3)oliivid. Lisa ka kapparid.

maitsesta segu pipraga (vajadusel soolaga).

kogu eelnev mant kalla vormi ja hoia külmikus tund-paar.

Leota želatiin, 1 dl leemes, sulata kuumas veevannis, sega ülejäänud leemega ja pane külma. Ettevaatust! Tõsta hüübimise piiril olev leem külmikust ja hakka leent tasapisi lusikaga vormis olevatele toiduainetele tõstma. Leen valgub aeglaselt toiduainete vahele. Lõpeta leeme valamine, kui toiduained saavad kaetud (arvesta leeme väikse kahanemisega ka).

Hoia toitu külmikus jrg päevani. Serveeri külmlaual min 1,5 cm paksuste viiludena.

Efektne, ülimaitsev ja kordumatu söögiamps!

# data[].attributes.body
Hea Viiruse Tõrjuja ;)

Keeda, koori ja riivi punane peet.

Riivi või lase läbi pressi 1-2 küüslaugu keskmist küünt. Sega nüüd kõik kokku koos sulle sobiva majoneesiga. Sobib saiale/ leivale/ maisigaletile. Aga ka jõululauale prae kõrvale salatiks.

Kui on viiruste aeg, võib küüslauku pisut rohkem panna.

Setomaal on sama salatit tehtud peedi asemel ka toore riivitud porgandiga, täitsa maitsev oli.

# data[].attributes.body
Meie pere lemmik hommikusöök on avokaado-munamääre sepikul.

Keeda munad, jahuta, koori. Lisa avokaado, suts oliiviõli, soola, sidrunipipart ja purusta saumiksriga kreemjaks püreeks. Määri röstitud sepikule. Et ikka oleks tervislik, vali täisteratooted. Peale sobib hästi tomat sidrunipipraga või paprika viil. Muna ja avokaado vahekord on nii enam-vähem 4 muna ja 2 väiksemat või 1 suurem avokaado, aga timmi oma maitse järgi. See on väga tasakaalus hommikuamps, sisaldab süsivesikut, valku, kasulikke rasvu ja kui valid täisterasepiku võileiva, siis ka kiudaineid.

# data[].attributes.attachment_link.readable_text
Hei!
​Meie peres on neljapäevad kujunenud juba pikemat aega supipäevadeks. Täna on menüüs püreesupp, mille retsepti ka Teiega jagan. Supp kukkus välja kreemine ja maitsev.
Järgnevast kogusest jagub umbes 4 toidukorda.

Vaja läheb:
1 suvikõrvits
u 600g külmutatud lillkapsast (sobib ka värske)
5 väikest kartulit
1/2 karpi (100g) Philadelphia toorjuustu (11% rasva)
maitsestamiseks sool, pipar
Serveerimisel kõrvitsaseemned

Valmistamine: koori suvikõrvits ja kartulid. Pane kõik köögiviljad keema ning keeda pehmeks. Vala segu blendrisse ning lisa toorjuust ning maitseained. Püreesta kõik ühtlaseks seguks.

Kevadist nädala jätku! :)
​Mari-Anne

# data[].attributes.attachment_link.description
Hei! ​Meie peres on neljapäevad kujunenud juba pikemat aega supipäevadeks. Täna on menüüs püreesupp, mille retsepti ka Teiega jagan. Supp kukkus välja kreemine ja maitsev. Järgnevast...